นายกรัฐมนตรี ขอช่วยกันสนับสนุนมวยไทย เป็นหนึ่งในซอฟต์พาวเวอร์ ที่ต้องส่งเสริม
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลัง พลเอก ธันวาคม ทิพยจันทร์ นายกสมาคมพันธมิตรมวยไทยโลก นายกสมาคมกีฬามวยไทยเลิศฤทธิ์และประธานมูลนิธิซีเอสอาร์รวมใจให้สังคม พร้อมคณะ เข้าพบเพื่อมอบอุปกรณ์ทางการแพทย์และยาต้านไวรัส COVID-19 ที่ห้องสีม่วง ตึกไทยคู่ฟ้า ทำเนียบรัฐบาล พร้อมถ่ายภาพร่วมกัน โดยพลเอก ประยุทธ์ เปิดเผยภายหลังหารือว่า สนับสนุนมวยไทย มีงานหนึ่งที่ทำเกี่ยวกับซอฟต์พาวเวอร์ เกี่ยวกับศิลปการต่อสู้มวยไทย และมีกลุ่มนี้อีกกลุ่มหนึ่งที่ต้องช่วยกันส่งเสริม ขอให้ช่วยกัน